Leiknes (Lenvik)

Leiknes er ei bygd i Senja kommune i Troms. Stedet ligger ved Gisundet, langs Fylkesvei 7874 rundt 10 kilometer nord for Finnsnes.

Bygda strekker seg om lag 4 km fra Rørvika ved Trollvik skole i sør til Djupelva i nord, og har om lag 250 innbyggere. Omtrent midt i bygda ligger den karakteristiske Leiknesodden som stikker seg markant ut i Gisundet.

Leiknes har postadresse 9300 Finnsnes og tilhører Trollvik grunnkrets og skolekrets. Bygda har eget ungdomshus, stadion (Vårsol grus) og en liten møbelfabrikk. Marka rundt Leiknesdammen er et populært turområde blant lokalbefolkninga.

 Referanser 
Leiknes på Norgeskart.no fra Statens kartverk, besøkt 30. april 2025

Kategori:Bosetninger i Senja kommune